Козият рог
„Козият рог“ е български игрален филм, смятан от мнозина за едно от върховите постижения на българското кино. Режисьор на филма е Методи Андонов, а автор на сценария – Николай Хайтов. Оператор е Димо Коларов. Художник е Константин Джидров. В главните роли участват Катя Паскалева (Мария) и Антон Горчев (Караиван). Автор на музиката към филма е Мария Нейкова, като по-късно по текст на Богомил Гудев се ражда популярната песен „Двама“, изпълнявана от Мария Нейкова. Филмът е първият и единствен в българското кино, на който е правен римейк.

Сюжет 
XVII век. Докато Караиван (Антон Горчев) е с козите, турци изнасилват и убиват жена му Мария. Покрусеният мъж прибира малката си дъщеря Мария в планината и я възпитава като мъж, за да отмъсти на насилниците. И тя един след друг ги убива. Когато Мария (Катя Паскалева) среща млад овчар, у нея се пробужда жената и тя забравя за отмъщението. Караиван убива овчаря, за да върне дъщеря си към мисията ѝ, но Мария прави друг избор.

Награди 
 Първа награда и награда на публиката и награда на ЦК на ДКМС на Катя Паскалева на Фестивала на българския игрален филм -- Варна 1972
 Специална награда на журито -- Карлови Вари 1972
 Втора награда „Сребърен Хюго“ -- Чикаго 1973
 Трета награда -- Коломбо (Шри Ланка) 1973
 Награда за женска роля на Катя Паскалева -- Панама 1972
 Награда „Фемина“ за най-добра актриса на Катя Паскалева -- Брюксел 1973
 Голямата сребърна купа -- Сантарен (Португалия) 1973

Състав

Актьорски състав

Творчески и технически екип

Външни препратки 
 
 
 
 

Български драми
Български исторически филми
Български филми от 1972 година
Филми от 1972 година
Черно-бели филми
Филми на Методи Андонов